Rødekro december 2017

Senest revideret 27.5.2024

**Strategi for Rødekro Vandværk**

Rødekro Vandværk skal varetage og tilsikre:

1. Aktiviteter, der giver andelshavere/forbrugere værdi
2. En høj grad af driftssikkerhed for andelshavere/forbrugere
3. At vand til andelshavere/forbrugere leveres til den rigtige pris

**Forbrugerejet vandforsyning**

Bestyrelsen vil arbejde for at fremtidssikre Rødekro Vandværk som forbrugerejet vandværk. Bestyrelsen vil i deres kommunikation med forbrugere, arbejde for øget kendskab til medejerskabet

**Driftssikkerhed**

I det omfang det er muligt, skal det sikres, at kildepladserne ikke forurenes eller udsættes for hærværk og trusler udefra.

Desuden vurderer bestyrelsen løbende, om der er behov for at udvide kildepladserne for at imødegå risici samt tilsikre rent drikkevand i fremtiden

Vandværkernes systematiske vedligehold er en vigtig del af værkernes driftssikkerhed.

**Samarbejde**

Rødekro Vandværk vil være aktivt i Vandrådet for derigennem at være med til at påvirke beslutningstagerne.

Rødekro Vandværk har for nuværende ingen intentioner om at overtage eller fusionere med andre vandværker men er åben for samarbejde hvis det kan honorere punkt 1, 2 og 3.

**Digitaliseringen**

Implementering af yderligere digitale løsninger overvejes løbende under hensyntagen til økonomien på vandværket og hos forbrugerne.

**Social ansvarlighed og bæredygtighed:**

Bestyrelsen støtter op om Rødekro Vandværk som en arbejdsplads i overensstemmelse med gode etiske grundregler samt med mulighed for faglig udvikling.

Bestyrelsen vil understøtte bæredygtighed i lokalsamfundet hvor muligt.

Bestyrelsen for Rødekro Vandværk

*Strategien evalueres årligt på først kommende møde efter generalforsamlingen.*